Nakon snažnog potresa koji je 22. ožujka pogodio Zagreb i okolicu, stanovnici glavnog grada i okolnih mjesta postali su izuzetno osjetljivi na podrhtavanje tla – čak i kada je ono toliko slabo, da ga u nekim normalnim vremenima, onima prije spomenutog nedjeljnog jutra, baš nitko ne bi niti primijetio.

Zaključili su to ovih dana i u Euromediteranskom seizmološkom centru (EMSC) gdje se očito ne mogu načuditi broju dojava o podrhtavanju tla jačine 1 ili 1,5 po Richteru, koja im ih građani Hrvatske vrijedno prijavljuju. Neki dan su iz EMSC-a objavili da su po prvi puta otkad postoje dobili čak 600 dojava za potres koji je bio magnitude samo 1,5 po Richteru.

200 dojava o jednom stupnju

Danas su ponovno ostali zatečeni: skoro 200 ljudi prijavilo je još slabiji potres, od svega 1 stupanj po Richteru. Svoje su iznenađenje ponovno podijelili na Twitteru jer je bilo prijava i za još slabije potrese. To im se, vele, nikada dosad nije dogodilo.

And nearly 200 felt reports for a M1 last night… Is lockdown making people more sensitive than ever??? #zagrebearthquake pic.twitter.com/JMeFGaqONC — EMSC (@LastQuake) April 2, 2020

. @LastQuake

and 200 felt reports for a M0.6 …. To my knowledge that's the smallest earthquake ever reported as felt by EMSC

I insist: in both cases we observed a surge in LastQuake app opening at the time of the quake, but the quake was only reported hours later! pic.twitter.com/EjI6Uxpsvz — EMSC (@LastQuake) April 2, 2020

Usput su se malo i našalili, pitajući se jesu li ljudi postali toliko osjetljivi jer, zbog mjera za suzbijanje epidemije koronavirusa, moraju biti zatvoreni u kućama. Možda je u pitanju “lockdown”, a možda naprosto i nije čudno da čovjek postane mrvicu osjetljiviji nakon što ga u isto vrijeme pogode milenijska kriza i povijesni potres.